བརྩམས་སྒྲུང་དེའི་ནང་སངས་རྒྱས་བཀྲ་ཤིས་ཀྱིས་བྱས་པ་རྗེས་དྲན་བྱས་པའི་རྣམ་པའི་ཐོག་ནས་སངས་རྒྱས་བཀྲ་ཤིས་དང་ཇོ་མོའི་དབར་ཐོག་མའི་འབྲེལ་འདྲིས་དང་བར་གྱི་བརྩེ་དུང་།མཐའ་མའི་ཁ་གྱེས་དང་ཞེན་ཆགས་བཅས་ཀྱི་བྱུང་རིམ་གཞིར་བཟུང་ནས་རྒྱས་འདྲེན་བྱས་ཡོད།བརྩམས་སྒྲུང་དེ་ནི་སྤྱིར་བཏང་གི་ཕོ་མོའི་བརྩེ་སེམས་མཚོན་པའི་བརྩམ་བྱ་ཙམ་མ་ཡིན་ལ་ལས་དབང་ལ་བར་ཆད་བྱུང་བའི་ཕོ་མོའི་འབྲེལ་བ་མཚོན་པ་ཞིག་ཀྱང་མ་ཡིན་པར་དེ་ནི་བོད་ཀྱི་སྲོལ་རྒྱུན་རིག་གནས་དང་དེང་རབས་བསམ་བློའི་འདུ་ཤེས་འཛིན་སྟངས་བར་གྱི་ཁ་གཏད་དུ་ལངས་པའི་འགལ་ཟླ་གསལ་མཚོན་བྱས་པ་ཞིག་ཡིན།དེའང་ཁ་བ་རི་པའི་ཡུལ་གྲུ་འདིའི་སྟེང་སངས་རྒྱས་ཆོས་ལུགས་དར་བ་ནས་བཟུང་དང་ལྷག་པར་དུ་རབ་བྱུང་གི་སྡེ་ཚུགས་པ་ནས་བཟུང་གྲྭ་བཙུན་ནི་བོད་བརྒྱུད་སངས་རྒྱས་ཆོས་ལུགས་ཀྱི་གྲུབ་ཆ་གལ་ཆེན་ཞིག་ཡིན་ཞིང་།དེ་དག་རྒྱ་ཆེ་བའི་བོད་རིགས་མི་དམངས་ཀྱི་སེམས་ཁམས་སུ་གཟི་བརྗིད་ཀྱི་རང་བཞིན་དང་ལྐོག་གྱུར་གྱི་རང་བཞིན་ལྡན་ལ་སངས་རྒྱས་ཆོས་ལུགས་ཀྱི་གཞུང་ལུགས་ནས་བཤད་ནའང་གྲྭ་བཙུན་ནི་སངས་རྒྱས་ཀྱི་བསྟན་པ་འཛིན་སྐྱོང་སྤེལ་གསུམ་བྱེད་མཁན་ཞིག་ཡིན་པས་དཀོན་མཆོག་གསུམ་གྱི་ཡ་གྱལ་ཡང་ཡིན།རྩོམ་ཡིག་ནང་རྩོམ་པ་པོས་འདུ་ཤེས་འཛིན་སྟངས་དེར་བློ་ཁོག་ཆེན་པོས་ཁ་གཏད་དུ་ལངས་ནས་ངོ་རྒོལ་བྱས་ཡོད།གལ་སྲིད་རྩོམ་པ་པོར་ཡ་ལན་སྤྲོད་མཁན་ཞིག་བྱུང་ཚེདོན་དུ་དེ་ནི་ཏན་ཏན་ཡོད་ངེས་པ་ཞིག་རེདདེར་ཇི་ལྟར་ལན་སྤྲོད་དགོས་སམ་སྙམ་ན་རྩོམ་ཡིག་ནངཕྱི་དྲོ་ཞིག་ལ་ང་རང་ཇོ་མོའི་སྒར་ལ་ཕྱོགས་ཏེ་འགྲོ་བཞིན་པའི་སྒང་ལ་མི་གཟུགས་རིང་གསུམ་གྱིས་བཀག་བྱུང་་་་་་མི་གཤིས་དང་བྲལ་བའི་དུད་འགྲོ་ཞེས་ང་ལ་སྡིགས་མོ་བྱེད་བཞིན་བསྐོར་ནས་གཅར་རྡུང་བྱསཞེས་དང་དེ་དག་ལ་ཡ་ལན་མ་སྤྲད་པ་དེར་ཁོ་རངད་ལྟའི་བར་དུ་ཡ་མཚན་སྐྱེསཡོད་ལཁོ་ཚོ་སྙིང་རེ་རྗེ་སྙམ་ནས་གནས་དེར་ལངས་ཏེ་གཅར་རྡུང་བྱེད་དུ་བཅུགཅེས་པ་འདི་ལྟའི་འགལ་ཟླ་དང་གླེང་བརྗོད་ནི་རྩོམ་དེའི་འགག་གནད་ཡིན།དེས་ན་སྒྱུ་རྩལ་གྱི་ཐབས་ལམ་ལ་བརྟེན་ནས་དེ་ལྟའི་འདུ་ཤེས་འཛིན་སྟངས་ལསྙིང་རྗེསཟིན་པ་མ་ཟད།ཁོར་ཡུག་གི་བཀག་རྒྱ་ཇི་ལྟར་ཡོད་རུང་དེ་ལས་རྣམ་པར་རྒྱལ་ཏེ་མཐར་ཇོ་མོ་དང་སངས་རྒྱས་བཀྲ་ཤིས་གཉིས་མོས་ཐོག་ཕྲུ་གུ་ཡིད་དུ་འོང་བ་ཞིག་བཙས་པ་དེ་ནི་རྩོམ་པ་པོའི་བསམ་ཕྱོགས་མཐར་ཐུག་དེ་ཡིན་ལ་སྲོལ་རྒྱུན་འདུ་ཤེས་འཛིན་སྟངས་ལ་དགྲ་ཟླར་ལངས་པའི་མཚོན་བྱེད་ཅིག་ཀྱང་ཡིན།